CELEX: 52011PC0277
Language: et
Date: 2011-05-20
Title: Ettepanek: NÕUKOGU OTSUS metsaõigusnormide täitmise järelevalvet, metsahaldust ja Euroopa Liitu toodava puidu ja puittoodetega kauplemist (FLEGT) käsitleva vabatahtliku partnerluslepingu allakirjutamise kohta Euroopa Liidu ja Kesk-Aafrika Vabariigi vahel

EUROOPA KOMISJON
            Brüssel,20.5.2011
            KOM(2011) 277 lõplik
            2011/0123(NLE)
            Ettepanek:
            NÕUKOGU OTSUS
            metsaõigusnormide täitmise järelevalvet, metsahaldust ja Euroopa Liitu toodava puidu ja puittoodetega kauplemist (FLEGT) käsitleva vabatahtliku partnerluslepingu allakirjutamise kohta Euroopa Liidu ja Kesk-Aafrika Vabariigi vahel
            
               
         
         
            
               SELETUSKIRI
            
            
               Metsaõigusnormide täitmise järelevalvet, metsahaldust ja puidukaubandust (Forest Law Enforcement, Governance and Trade – FLEGT) käsitlevas tegevuskavas,
                  1
                mille nõukogu kiitis heaks 2003. aastal,
                  2
                soovitatakse hulka meetmeid, millega nähakse ette puitu tootvate riikide toetamine, mitmepoolne koostöö, et takistada ebaseadusliku puiduga kauplemist, erasektori algatuste toetamine ja meetmed, millega vältida investeerimist tegevusse, mis soodustab ebaseaduslikku metsaraiet. Tegevuskava nurgakivi on FLEGT-partnerluslepingute sõlmimine Euroopa Liidu ja puitu tootvate riikide vahel, et peatada ebaseaduslikku metsaraiet. 2005. aastal võttis nõukogu vastu määruse (EÜ) nr 2173/2005,
                  3
                millega kehtestatakse litsentsimissüsteem ja Euroopa Liitu imporditava puidu seaduslikkuse kontrollimise kord.
            
            
               2005. aasta detsembris volitas nõukogu komisjoni pidama puitu tootvate riikidega läbirääkimisi partnerluslepingute üle, et rakendada metsaõigusnormide täitmise järelevalvet, metsahaldust ja puidukaubandust (FLEGT) käsitlevat ELi tegevuskava ning eelkõige soodustada kontrollitud seadusliku puidu importi Euroopa Liitu sellistest partnerriikidest
                  4
               . Leping Kesk-Aafrika Vabariigiga on pärast Ghana, Kongo ja Kameruniga sõlmitud lepingut neljas selline partnerlusleping, mille üle tootjariik ja Euroopa Liit läbirääkimisi peavad.
            
            
               Komisjon alustas läbirääkimisi Kesk-Aafrika Vabariigiga 2009. aasta oktoobris. Läbirääkimised kestsid 14 kuud ja sel ajal toimus neli läbirääkimisvooru ning 18 tehnilise töörühma kohtumist. Läbirääkimiste käigus on komisjoni aidanud liikmesriigid. Komisjon on nõukogu läbirääkimiste käiguga kursis hoidnud, esitades aruandeid metsanduse töörühmale ning ELi delegatsiooni juhtidele ja esindajatele Kesk-Aafrika Vabariigis. Pärast iga läbirääkimisvooru korraldasid pooled avalikke koosolekuid, et hoida sidusrühmi kursis läbirääkimiste seisuga. Lisaks on Kesk-Aafrika Vabariik rakendanud osalusel rajanevat lähenemisviisi, kaasates lepingu väljatöötamisse kodanikuühiskonna ja erasektori.
            
            
               Lepingus käsitletakse kõiki nõukogu läbirääkimisjuhiste osi. Eelkõige kehtestatakse lepinguga FLEGT-litsentsimissüsteemi raamistik, institutsioonid ja süsteemid. Selles kavandatakse tarneahela kontrollid, õigusnõuete täitmise raamistik ja süsteemi sõltumatu kontrollimise nõuded. Kõnealused punktid on esitatud lepingu lisades ning neis kirjeldatakse üksikasjalikult struktuure, millele tugineb seaduslikkuse tagamine FLEGT-litsentsi väljastamise kaudu. Kesk-Aafrika Vabariik töötas sidusrühmadega peetud ulatuslike nõupidamiste käigus välja kohaldatavate õigusaktide määratluse. See sisaldab raieõiguste andmist ja ettevõtete registreerimist käsitlevaid õigusnorme, metsahaldus-, keskkonna- ja tööõigusakte, maksunõudeid, sotsiaalseid kohustusi, nagu kohalike kogukondade, põlisrahvaste ja kodanikuühiskonna osalemine, ning muid puidu transporti ja turustamist käsitlevas õiguses sätestatud kohustusi ja ekspordinõudeid.
            
            
               Lepingu kohaldamisala on laiem kui FLEGTi käsitleva määruse (EÜ) nr 2173/2005 II lisas esitatud toodete loetelu. Leping hõlmab kogu puidu ja puittoodete eksporti. Sellega võtab Kesk-Aafrika Vabariik kohustuse luua süsteem, mis annab Euroopa Liidule kindluse, et kõik Kesk-Aafrika Vabariigist pärit puittooted on seaduslikult toodetud, ja peaks seeläbi kaasa aitama Kesk-Aafrika Vabariigi majanduse säästvale kasvule.
            
            
               Lepinguga nähakse ette impordikontroll Euroopa Liidu piiridel vastavalt FLEGTi käsitlevas määruses (EÜ) nr 2173/2005 ja selle rakendusmääruses (EÜ) nr 1024/2008 sätestatule. Lepingus on esitatud Kesk-Aafrika Vabariigi FLEGT-litsentsi kirjeldus, mille aluseks on eespool nimetatud rakendusmääruses ettenähtud vorm.
            
            
               Lepinguga luuakse FLEGTi käsitlev Euroopa Liiduga toimuva dialoogi ja koostöö mehhanism, milleks on lepingu rakendamise ühiskomitee. Samuti kehtestatakse sidusrühmade osalemise, sotsiaalse kaitse, läbipaistvuse, rakendamise mõju jälgimise ja aruannete koostamise põhimõtted.
            
            
               Lepingus sätestatakse lepingu jõustumise ja litsentsimissüsteemi rakendamise ajakava ja kord. Kuna Kesk-Aafrika Vabariik uuendab ja kujundab ümber oma õigusliku raamistiku ja teabehaldussüsteemi, kehtestab ulatuslikumad tarneahela kontrollid ning õigusnormide täitmise sõltumatu kontrolli, läheb mitu aastat, et töötada välja uued süsteemid ja neid katsetada ning suurendada valitsuse, kodanikuühiskonna ja erasektori suutlikkust kavandatud ülesannete täitmisel. FLEGT-litsentsimissüsteem peaks hakkama täielikult toimima 2014. aastal. Litsentsimissüsteemi hinnatakse lepingus kindlaksmääratud kriteeriumide alusel, enne kui EL hakkab FLEGT-litsentse aktsepteerima. 
            
            
               2011/0123 (NLE)
            
            
               Ettepanek:
            
            
               NÕUKOGU OTSUS
            
            
               metsaõigusnormide täitmise järelevalvet, metsahaldust ja Euroopa Liitu toodava puidu ja puittoodetega kauplemist (FLEGT) käsitleva vabatahtliku partnerluslepingu allakirjutamise kohta Euroopa Liidu ja Kesk-Aafrika Vabariigi vahel
            
            
               EUROOPA LIIDU NÕUKOGU,
            
            
               võttes arvesse Euroopa Liidu aluslepingut,
            
            
               võttes arvesse Euroopa Liidu toimimise lepingut, eriti selle artikli 207 lõike 3 esimest lõiku koostoimes artikli 218 lõikega 5,
            
            
               võttes arvesse Euroopa Komisjoni ettepanekut
            
            
               ning arvestades järgmist:
            
            
               (1)Euroopa Komisjon võttis 2003. aasta mais vastu Euroopa Parlamendile ning nõukogule edastatava teatise „Metsaõigusnormide täitmise järelevalve, metsahaldus ja puidukaubandus (FLEGT): ELi tegevuskava ettepanek”,
                  5
                milles kutsuti üles kehtestama meetmeid ebaseadusliku metsaraie vastu puitu tootvate riikidega vabatahtlike partnerluslepingute väljatöötamise kaudu. 2003. aasta oktoobris
                  6
                võttis nõukogu kõnealuse tegevuskava kohta vastu järeldused ja 11. juulil 2005 võttis Euroopa Parlament vastu sama küsimust käsitleva resolutsiooni
                  7
               .
            
         
         
            
               (2)5. detsembril 2005 volitas nõukogu komisjoni alustama läbirääkimisi partnerluslepingute üle, et rakendada metsaõigusnormide täitmise järelevalvet, metsahaldust ja puidukaubandust (FLEGT) käsitlevat Euroopa Liidu tegevuskava.
            
            
               (3)20. detsembril 2005 võttis nõukogu vastu määruse (EÜ) nr 2173/2005
                  8
                FLEGT-litsentsimissüsteemi kehtestamise kohta puidu impordi suhtes Euroopa Liitu riikidest, kellega Euroopa Liit on sõlminud vabatahtliku partnerluslepingu.
            
            
               (4)Läbirääkimised Kesk-Aafrika Vabariigiga on lõpule viidud ning 21. detsembril 2010 parafeeriti Euroopa Liidu ja Kesk-Aafrika Vabariigi vaheline vabatahtlik partnerlusleping, milles käsitletakse metsaõigusnormide täitmise järelevalvet, metsahaldust ja Euroopa Liitu toodavate puittoodetega kauplemist (FLEGT) (edaspidi „leping”).
            
            
               (5)Lepingule tuleks alla kirjutada, eeldusel et see sõlmitakse,
            
            
               ON VASTU VÕTNUD KÄESOLEVA OTSUSE:
            
            
               Artikkel 1
            
            
               Euroopa Liidu ja Kesk-Aafrika Vabariigi vahelise vabatahtliku partnerluslepingu (milles käsitletakse metsaõigusnormide täitmise järelevalvet, metsahaldust ja Euroopa Liitu toodava puidu ja puittoodetega kauplemist (FLEGT)) allakirjutamine kiidetakse liidu nimel heaks, eeldusel et nimetatud leping sõlmitakse
                  9
               . 
            
            
               Artikkel 2
            
            
               Nõukogu eesistujal on õigus määrata isik, kes on volitatud liidu nimel lepingule alla kirjutama, eeldusel et see sõlmitakse.
            
            
               Artikkel 3
            
            
               Käesolev otsus jõustub selle vastuvõtmise kuupäeval. 
            
            
               Brüssel, […]
            
            
               
                     Nõukogu nimel
               
               
                     eesistuja
                     […]
               
            
         
         
            
                  
                     (1)
                  KOM(2003) 251.
               
               
                  
                     (2)
                  ELT C 268, 7.11.2003, lk 1.
               
               
                  
                     (3)
                  ELT L 347, 30.12.2005, lk 1.
               
               
                  
                     (4)
                  Nõukogu piiratud kasutusega dokument nr 15102/05.
               
               
                  
                     (5)
                  KOM(2003) 251.
               
               
                  
                     (6)
                  ELT C 268, 7.11.2003, lk 1
               
               
                  
                     (7)
                  ELT C 157E, 6.7.2006, lk 482.
               
               
                  
                     (8)
                  ELT L 347, 30.12.2005, lk 1.
               
               
                  
                     (9)
                  Lepingu tekst avaldatakse koos lepingu sõlmimist käsitleva otsusega.